**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2024 թվականի N - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈՒՆԻՍԻ 1-Ի ԹԻՎ 896-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով` Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2023 թվականի հունիսի 1-ի «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև Հայաստանի Հանրապետության կառավարության 1999 թվականի հոկտեմբերի 26-ի N 673 որոշումն ուժը կորցրած ճանաչելու մասին» թիվ 896-Ն որոշման (այսուհետ` որոշում) մեջ կատարել հետևյալ փոփոխությունները և լրացումը`

1) որոշման վերնագիրը շարադրել հետևյալ խմբագրությամբ․

«Ծառայողական, մարտական և քաղաքացիական զենքի շրջանառության (զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը) կարգը սահմանելու մասին»

2) որոշման նախաբանը շարադրել հետևյալ խմբագրությամբ․

«Հիմք ընդունելով «Զենքի շրջանառության կարգավորման մասին» Հայաստանի Հանրապետության օրենքի 5-րդ հոդվածի 9-րդ մասը, 6-րդ հոդվածի 3-րդ մասը, 25-րդ հոդվածի 4-րդ մասը, 27-րդ հոդվածի 7-րդ մասը և 32-րդ հոդվածի 1-ին և 3-րդ մասերը ` Հայաստանի Հանրապետության կառավարությունը որոշում է.»

3) որոշման 1-ին կետի 1-ին և 2-րդ ենթակետերում «զենքը» բառը փոխարինել «Ծառայողական, մարտական և քաղաքացիական զենքը» բառերով․

4) որոշման 1-ին կետի 3-րդ ենթակետում «զենքի» բառը փոխարինել «Ծառայողական, մարտական և քաղաքացիական զենքի» բառերով․

5) որոշմամբ սահմանված 1-ին և 2-րդ հավելվածների վերնագրերում «զենքը» և «զենք» բառերը համապատասխանաբար փոխարինել «Ծառայողական, մարտական և քաղաքացիական զենքի» բառերով․

6) որոշմամբ սահմանված 1-ին և 2-րդ հավելվածների 2-րդ կետում «զենքը» բառը փոխարինել «Ծառայողական, մարտական և քաղաքացիական զենքի» բառերով․

7) որոշման հավելված 3-ի 1-ին կետը լրացնել հետևյալ բովանդակությամբ նոր՝ 1.1-ին կետով․

«Պետական ռազմականացված կազմակերպություններում 20 և ավելի տարի ծառայության ստաժ և առնվազն «մայոր» կոչումով կամ դրան հավասարեցված դասային աստիճան ունեցող անձինք իրավունք ունեն զենքի ձեռքբերման թույլտվության առկայության դեպքում ձեռք բերելու մեկ միավոր ծառայողական զենք՝ պահելու և կրելու թույլտվությամբ: Զենքը ձեռք է բերվում «Զենքի շրջանառության կարգավորման մասին» օրենքով սահմանված կարգով:»

2․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ Ն.ՓԱՇԻՆՅԱՆ**

«\_\_\_»\_\_\_\_\_\_\_ 2024թ.

**ք.Երևան**